15. Forslag til lokalplan nr. 420 Boligområde ved [adresse] i [adresse] og tillæg nr. 6 til 
Kommuneplan 2021-32 (Åben)
Tidl. politisk behandling PL-U, 14.03.22, pkt. 5
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 420 Boligområde ved 
[adresse] i [adresse] og tillæg nr. 6 til Kommuneplan 2021-32”. Planforslagene 
fremlægges efterfølgende i offentlig høring.
Formålet med lokalplanen er at give mulighed for at udstykke syv parcelhusgrunde, udlægge fælles 
opholdsarealer samt sikre vejadgang til boligområdet.
Lokalplanen tager udgangspunkt i en privat lodsejers ønske om at udstykke syv parcelhusgrunde på et 
areal, hvor der tidligere har ligget landbrugsbygninger. Der er ved lokalplanens udarbejdelse to gylletanke 
samt en bolig i lokalplanområdet, der forudsættes fjernet, før der kan udstykkes parcelhusgrunde. 
Lokalplanområdet ligger i landzone og skal forblive i landzone.  
VURDERING
Størstedelen af lokalplanområdet ligger inden for landsbyafgrænsningen, rammeområde 12.BL.16, der 
udlægger området til blandet bolig og erhverv, åben-lav boligbebyggelse, tæt-lav boligbebyggelse 
og landsbyområde. Et mindre haveareal i den sydøstlige del af lokalplanområdet ligger udenfor 
landsbyafgrænsningen og inddrages i afgrænsningen med et kommuneplantillæg. 
Teknik og Miljø vurderer, at disponering af lokalplanområdet er hensigtsmæssig og vil udgøre en harmonisk 
afgrænsning af landsbyen mod det åbne land øst  for udstykningen. 
Området disponeres, så overfladevand fra veje håndteres synligt i en vandrende langs boligvejen. I 
lokalplanområdet etableres et bassin og en grøft til håndtering af overfladevand, før det ledes til det 
eksisterende regnvandsbassin nord for området. Vandhåndteringen vurderes at være i 
overensstemmelse med retningslinjerne i Kommuneplan 2021-32 vedrørende bæredygtig vandhåndtering 
herunder indarbejdelse af LAR-løsninger i byudviklingen.
Det tidligere stuehus og en bolig i en længe i den oprindelige gårdstruktur bevares og ligger i et delområde, 
hvor der ikke må opføres yderligere bebyggelse. En markant række allétræer i indkørslen fra [adresse] 
markeres som bevaringsværdige i lokalplanen, da de udgør en karakteristisk del af det oprindelige gård- 
og landsbymiljø. 
Lokalplanen giver mulighed for at opføre parcelhuse i maks. én etage med udnyttelig tagetage foruden en 
eventuel kælder. For at sikre at byggeriet får et vist landsbypræg indeholder lokalplanen bl.a. bestemmelser 
om, at tage skal udformes med symmetrisk saddeltag med 40-50 graders hældning, og at tage må opføres 
med halv- eller kvart-valm, men ikke med hel-valm.
[adresse]: EMN-2022-00029
Dok-ID: 3448442
Sagsbehandler: gsmi
Byråd
20. december 2022  15:00
ØKONOMI
Vedtagelse af lokalplanen medfører ikke direkte afledte udgifter for Favrskov Kommune. Den private 
lodsejer skal afholde udgifter til byggemodning af området.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 420 Boligområde ved [adresse] i [adresse] og tillæg nr. 6 til Kommuneplan 
2021-32 ” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 8. december 2022
Fraværende: Bertram Lauritsen
Indstilles godkendt.
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Christopher Henriksen og Niels Sørensen
Godkendt. 
Bilag
1.
Forslag til Lokalplan nr. 420 Boligområde ved [adresse] i [adresse] (3456119)
2.
Forslag til kommuneplantillæg nr. 6 (3449616)
3.
Understøttelse af FN's verdensmål (3448500)
